Kɔkɔboyareɛ

Sɛ 
obi regya ne nan na sɛ ne kɔkɔbo pue bɛtetɛ ne to a, ɛno na yɛfrɛ no kɔkɔbo yareɛ, deɛ yɛfrɛ no rectal prolapse wɔ borɔfo kasa mu no.  Nhwehwɛmu akyerɛ sɛ saa tebea yi gu ahodoɔ mmeɛnsa de rekɔ enum ( wɔnhyɛɛ da nna no adi pefee). Saa nkyekyɛmu yi gyina kwan a kɔkɔbo no fa so pue so. Ebi wɔ hɔ a epue nanso wɔnhyɛ da nhunu no papa. Ebi nso wɔ hɔ a, epue.

Yɛyi kɔkɔbo a epue no si nkyɛn a mpɛn pii no, ɛyɛ a kɔkɔboyareɛ nhyɛ da nnan nsɛnkyerɛnne foforɔ biara adi. Deɛ ɛtumi si nanso ɛntaa nsi no bi ne sɛ; nsuo tumi firi deɛ wanya kɔkɔboyareɛ no to ba. Mogya nso tumi firi nipa no to ba .

Mmaa mpanimfoɔ titriw na wɔtaa nya kɔkɔbo yareɛ. Nyɛ wɔn nko, obiara tumi nya bi , nanso, mma mpanimfoɔ yi na wɔtaa nya no paa. Yareɛ yi nyɛ owuyadeɛ, nanso, sɛ wɔansɔ ano a,  ɛho nsɛnkyerɛnne no tumi ha adwene pa ara. Wɔtumi fa oprehyɛn so sɔ kɔkɔbo yareɛ ano, titriw, deɛ epue no. Deɛ empue no deɛ, ɛyɛ den sɛ wɔbɛsɔ ano. Wɔntumi mpo nyɛ ho oprehyɛn.

 Nkyekyɛmu 
.Altomare, Pucciani (2007) p.14

 Deɛ Ɛde ba 
Adwenkyerɛ a ɛfa adeɛ a ɛde kɔkɔboyareɛ ba ho no gu ahodoɔ mmienu. Ebinom gye di sɛ kɔkɔboyareɛ yɛ nyarewa afoforɔ bi ho nsunsuansoɔ. Wɔkyerɛ sɛ, biribi a wɔfrɛ no internal intussusception na ɛde kɔkɔboyareɛ ba. Nanso nhwehwɛmu akyerɛ sɛ, saa tebea no rentumi mma obi kɔkɔbo mpue.  Ebinom nso gye di sɛ, ɛno ankasa ne yareɛ no. Saa kuo no adwene ne sɛ ebia nipa no kɔ baabi so a ɔnsusu nkyem. Na ɛno na ɛtɔ kɔ so a, ɛma ne kɔkɔbo no pue. Wɔnnye nni sɛ sintɔ a nyarewa bi de ba  ne turumu nneɛma no bi ho nsunsuansoɔ na ɛma kɔkɔbo no pue.  Wɔnhyɛ no nso sɛ, kɔkɔboyareɛ a ɛma kɔkɔbo no pue tenteenten ne deɛ ɛmma kɔkɔbo no mpue no nsɛnkyerɛnne sesɛ.  

 Kwan A Wɔfa So Fii Ayarefoɔ 
Sɛ kɔkɔbo no pue dea, ɛnyɛ den sɛ ayarehwɛfoɔ bɛhunu sɛ ɛyɛ kɔkɔbo yareɛ. Nanso sɛ ampue dea, mpɛn pii no ɛyɛ den sɛ ayarehwufoɔ no bɛhunu.

 Nsɔano 
Yɛadi kan aka sɛ kɔkɔboyareɛ a ɛma kɔkɔbo no pue no deɛ, wɔtumi fa oprehyɛn so sɔ ano. Na deɛ ɛmma kɔkɔbo no mpue no deɛ, wɔntumi mfa oprehyɛn so nsɔ ano. Kwan a wɔfa so sa no bi ne  pelvic floor retraining, 

Apɔmuden ho nhwehwɛmufoɔ bi akyerɛ wɔn adwene sɛ, esiane sɛ kɔkɔbo no ampue a wɔntumi nyɛ oprehyɛn nti, ɛho bɛhia sɛ wɔfa akwan ahodoɔ foforɔ bi so sa .

 Beaeɛ a Menyaa Mmoa Firiɛ 

Nkyekyεmu:Nyarewa
Nkyekyεmu:Kɔkɔboyareɛ